**"Oriflame кɵксɵгɵн кыялыңды аткарат" сынагын ɵткɵрүү эрежелери**

(мындан ары – «Эрежелер»)

1. **Жалпы жоболор:**

**Сынактын уюштуруучусу**: Сынактын уюштуруучусу, башкача айтканда, Кыргыз Республикасынын мыйзамдарына ылайык түзүлгөн, Сынакты өткөрүүнү уюштурган жеке ишкер болуп «Орифлэйм косметикс» ЖЧКсы саналат.

«Oriflame Cosmetics» («Орифлэйм Косметикс») ЖЧКсы

Дареги: 720001, Бишкек ш., Бɵкɵнбаев кɵч., 154

ИНН 00807200910181

Биринчи май районунун МСКБ 004

Банк: Кыргыз инвестициялык-кредиттик банкы

БИК 128001

Эсеп: 1280010019204123 KGS

1. **Сынактын байге фондун калыптоо ыкмасы жана Сынакты ɵткɵрүү аймагы:**
   1. Сынактын байге фонду уюштуруучунун каражаттарынын эсебинен калыптанат.
   2. Сынак жалпы Кыргыз Республикасынын аймагында ɵткɵрүлɵт.
   3. Сынак Интернет глобалдык тармагында, сынактын <https://kg.oriflamedreams.com> дареги боюнча **жана kg.oriflame.com** сайтында КР аймагында (белгиленген тартипте Кыргыз Республикасынын жараны деп таанылган же Кыргыз Республикасынын аймагында мыйзамдуу түрдө жүргɵн адамдар үчүн) ɵткɵрүлɵт.
2. **Сынакты ɵткɵрүү мɵɵнɵтү жана жеңүүчүлɵргɵ байгелерди ыйгаруу:**
   1. Сынак 2022-жылдын 13-мартынын Бишкек убактысы боюнча саат 11:00үнөн баштап 1-майдын 24:00үнɵ чейин өткөрүлөт.
   2. Сынактык иштерди кароонун жыйынтыгын чыгарып, жеңүүчүлөрдү аныктоо 2022-жылдын 2-майынан 20-майына чейин Бишкек убактысы боюнча саат 24:00дөн кечиктирбестен жүргүзүлөт.
   3. Эрежелердин 5.1-пунктуна ылайык Байгени жеңүүчүгө ыйгаруу (өткөрүү) 2022-жылдын 15-майынан 20-августуна чейинки мезгилде ишке ашырылат.
3. **Сынактын катышуучулары**

**4.1.** **Сынактын катышуучулары** 18 жашка толгон эмгекке жарамдуу, Кыргыз Республикасынын жараны же Сынактын жүрүшүндө (анын ичинде Сыйлыкты берүү учурунда) мыйзамдуу негиздер боюнча (мисалы, жашоого уруксат, убактылуу жашоо, жарактуу виза ж.б.) Кыргыз Республикасынын аймагында жүргөн чет өлкөлүк жарандар болушу керек. Уюштуруучунун кызматкерлерине/өкүлдөрүнө, Сынакка байланыштуу башка уюмдарга, ошондой эле алар менен аффилирленген адамдарга жана бул адамдардын бардык үй-бүлө мүчөлөрүнө Сынакка катышууга тыюу салынат;

4.2. Сынактын катышуучулары 2022-жылдын 13-мартынан 2022-жылдын 1-майына чейин «Орифлэйм Косметикс» ЖЧКсы өткөргөн «Кыялыңдагы белек» акциясынын Катышуучулары гана боло алышат.

**Сынакты ɵткɵрүү аймагы** - Кыргыз Республикасы;

**Жеңүүчү** - ушул Эрежелерде белгиленген тартипте жеңүүчү деп табылган Катышуучу;

Сынакка катышуу келишими/Келишим - Уюштуруучу менен Катышуучунун Сынактын алкагындагы өз ара милдеттенмелери жөнүндө келишим, акыркысы үчүн акысыз, Катышуучуну ушул Эрежелерге кошуу менен түзүлөт;

Терминдерди көрсөтүлгөндөн башка чечмелөөгө жол берилбейт.

4.3. Сынакка катышуу катышуучунун Сынакка катышуунун ушул Эрежелери менен таанышканын жана макулдугун билдирет.

1. **Сынактын байге фонду**

Жеңүүчү сыйлык катары https://kg.oriflamedreams.com сайтында Сынактын Катышуучусу тарабынан сайттын тиешелүү тармагында сүрөттөлгөн кызматты же товарды алат. Уюштуруучу бул кызматтын же товардын баасын, анын ичинде мүмкүн болгон трансферди жана жатакананы өзүнө алат. Эгерде Жеңүүчү кызматты ишке ашыруу үчүн жетиштүү маалымат бербесе, Уюштуруучу кызматтын сыпаттамасын толуктоо жана/же оңдоо укугун өзүнө калтырат. Уюштуруучу салык төлөөгө жооптуу

**6. Сынактын механикасы**

**Сынактын катышуучусу болуу үчүн төмөнкүлөр керек:**

6.1. 2022-жылдын 13-мартынан 2022-жылдын 1-майына чейин «Орифлэйм Косметикс» ЖЧКсы өткөргөн «Кыялыңдагы белек» акциясынын Катышуучусу болуу зарыл. (Акциянын толук эрежелери https://kg.oriflamedreams.com сайтында жарыяланган).

6.2. https://kg.oriflamedreams.com сайтындагы каттоо формасын толтуруп, анда Орифлэйм ишке ашыра турган эң кɵксɵгɵн кыялың кайсы? деген суроого жооптун чыгармачыл сыпаттамасы түрүндө сынактык ишти (мындан ары «Сынактык иш») көрсөтүңүз. Сынактык комиссия Жеңүүчүнү аныктайт. Сынактык комиссиянын ар бир мүчөсү ар бир катышуучуга 1ден 5ке чейин белгилүү сандагы упайларды берет, мында 5 – эң жогорку балл. Жалпысынан эң көп упайга ээ болгон 5 (беш) финалист Сынактын жеңүүчүлөрү деп табылып, сыйлыкка ээ болушат.

1. **Сынактык ишке болгон талаптар** 
   1. Төмөнкүлөргө Сынакка катышууга уруксат берилбейт:

7.1.1. Мазмуну Кыргыз Республикасынын мыйзамдарына карама-каршы келген чыгармалар (Чыгармалар алкоголдук ичимдиктерди, тамеки буюмдарын колдонууга (таратууга) үгүттөөгө, ошондой эле жарандардын ар-намысына жана кадыр-баркына шек келтирүүгө, мыйзамсыз аракеттерге, ырайымсыздыкка же зордук-зомбулукка, жарандардын диний сезимдерин кемсинтүүгɵ үндөбөшү керек; текстте сөгүнгөн сөздөрдү, анын ичинде адамдын же жарандын жынысына, расасына, улутуна, кесибине, социалдык категориясына, жаш курагына, тилине, расмий мамлекеттик символдорго (тууларга, гербдерге, гимндерге), диний символдорго, Кыргыз Республикасынын элдеринин маданий мурас объектилерине (тарых жана маданият эстеликтерге), ошондой эле Бүткүл дүйнөлүк мурастын тизмесине киргизилген маданий мурас объекттерге) карата уятсыз жана кемсинтүүчү сүрөттөрдү, салыштырууларды жана туюнтмаларды; эротикалык мазмундагы чыгармаларга, ошондой эле товарларды жана кызматтарды жарнамалоого багытталган чыгармаларга жол берилбейт. Ушул Эрежелер бузулган учурда, Катышуучунун Сынактык иши Сынакка катышуудан четтетилиши мүмкүн жана Уюштуруучу мындай Иш үчүн дисквалификация чараларын көрүүгө укуктуу.

7.1.2 Уюштуруучу жүктөлгөн Сынактык чыгарма Сынактын Эрежелерине ылайык келбеген учурда, ошондой эле Катышуучу үчүнчү жактардын автордук жана башка укуктар объектилерин мыйзамсыз пайдаланган учурда (КР ГК 19-бер.), Катышуучунун Сынактык ишин кабыл алуудан баш тартууга укуктуу. Уюштуруучу өз каалоосу боюнча Сынактык иштердин ушул Эрежелерге ылайыктуулугун чечет. Уюштуруучу эч кандай түшүндүрмөсүз эле катышуучунун Сынактык ишин кабыл алуудан баш тартууга укуктуу.

7.2. Ушул Эрежелердин 7-пунктунда көрсөтүлгөн тартипте Сынактын материалдарын жайгаштыруу жана/же берүү менен катышуучу Сынактын Уюштуруучусуна ушул Эрежелердин 3-пунктунда көрсөтүлгөн Сынактын мөөнөтүнүн ичинде Сынактык ишти толук же жарым-жартылай кɵрүүгɵ, ачык аткарууга, интернет тармагында жайгаштыруу аркылуу жалпыга жеткиликтүү кылууга, Сынактык ишти монтаждоо аркылуу туунду чыгарманы түзүү максатында кайра иштетүүгɵ (Уюштуруучунун каалоосу боюнча) укук берет. Сынактын Катышуучусу ошондой эле Уюштуруучуга Сынактык ишке ар кандай өзгөртүүлөрдү, кыскартууларды жана толуктоолорду киргизүүгө, Сынактык ишти колдонууда иллюстрацияларды, кириш сөздү, жыйынтык сөздү, комментарийлерди же ар кандай түшүндүрмөлөрдү камсыздоого уруксат берет. Ушул пунктта көрсөтүлгөн ыйгарым укуктарды жүзөгө ашырууда Уюштуруучу Сынактын катышуучусунан кошумча макулдук алууну талап кылбайт. Сынактын Катышуучусу ушул пунктта көрсөтүлгөн укуктарды жана уруксаттарды бергендиги үчүн кандайдыр бир сый акы төлөөнү талап кылууга укугу жок.

1. **Сынактын катышуучусунун укуктары жана милдеттери:** 
   1. **Катышуучунун укуктары:**
      1. Эгерде катышуучу Сынактын Эрежелерине ылайык Жеңүүчү деп таанылса, Байге берүүнү талап кылуу.
      2. Сынактын эрежелериндеги өзгөртүүлөр жөнүндө маалымат алуу.
      3. Катышуучу ушул Эрежелерде аныкталган тартипте Сынакка катышууга укуктуу. Жеңүүчүлөр Сынактын Уюштуруучусуна Эрежелердин 12-пунктуна ылайык байгени берүүнү уюштуруу үчүн зарыл болгон туура маалыматтарды берүүгө милдеттүү.

**8.2. Катышуучунун милдеттери:**

8.2.1. Сынактын эрежелери менен таанышуу;

8.2.2. Сынактын эрежелерин так сактоо;

8.2.3. Уюштуруучуга өзүнүн сүрөтүн, жеке маалыматтарын, Сынакка катышууга байланыштуу интервьюларын же башка материалдарды Сынакты өткөрүү жана сыйлыктарды берүү максатында колдонууга, ошондой эле аларды даярдоодо ар кандай түрдө пайдаланууга. жана сынак жөнүндө маалыматтык материалдарды чексиз мөөнөткө жана аймакты чектөөсүз жана эч кандай сый акы төлөбөстөн колдонууга укук берүү;

1. **Сынактын Уюштуруучуларынын укуктары жана милдеттери:**
   1. **Уюштуруучунун укуктары:**
      1. Сынактын уюштуруучусу ушул Эрежелерде жана Кыргыз Республикасынын колдонуудагы мыйзамдарында каралган бардык укуктардан пайдаланат.
      2. Ушул Сынактын Эрежелеринде көрсөтүлгөн аракеттерди аткарбаган же ушул Эрежелерде каралган талаптарга жооп бербеген Катышуучуга байгени берүүдөн баш тартуу.
      3. Уюштуруучу төмөнкүлөргө укуктуу:

- ушул Эрежелерди бузуу менен иш кылган ар кандай адамга Сынакка андан ары катышууга тыюу салууга;

- ушул Эрежелерде жана Кыргыз Республикасынын колдонуудагы мыйзамдарында каралгандан башка учурларда, ошондой эле талаш-тартыштар келип чыккан учурларда катышуучулар менен жазуу жүзүндөгү сүйлөшүүлөрдү же башка байланыштарды түзбөөгө;

- эгерде кандайдыр бир себептерден улам Сынактын кайсы бир аспектиси пландаштырылгандай аткарылбаса, анын ичинде Сынактын жүрүшүнө, коопсуздугуна же талаптагыдай өтүшүнө таасир этүүчү тармактын бузулууларынан, уруксатсыз кийлигишүүлөрдөн, техникалык көйгөйлөрдөн же Уюштуруучунун акылга сыярлык кɵзɵмɵлүнɵн тышкаркы башка себептерден улам, өз каалоосу боюнча Сынакты бир тараптуу токтотуу же токтото турууга укуктуу;

- Сынакка байланыштуу бардык материалдарды каалаган коомдук ресурстарга жайгаштырууга;

- Уюштуруучу бул Эрежелерди өзгөртүү укугун өзүнө калтырат жана бул тууралуу https://kg.oriflamedreams.com жана http://oriflame.kg сайттарына маалыматтарды жайгаштыруу аркылуу Сынактын бардык катышуучуларына өз убагында маалымдоого милдеттенет.

9.2. **Уюштуруучунун милдеттери:**

9.2.1. Сынакты ушул Сынактын эрежелерине ылайык өткөрүү.

9.2.2. Байгени ушул Сынактын Эрежелерине ылайык Жеңүүчү деп табылган Катышуучуга берүү.

9.2.3. Кыргыз Республикасынын колдонуудагы мыйзамдарына ылайык салык агентинин функцияларын жүзөгө ашыруу.

1. **Бул эрежелер ачык сынак,** башкача айтканда, Сынактын Уюштуруучусунун https://kg.oriflamedreams.com жана http://oriflame.kg сайттарында «Орифлэйм кɵксɵгɵн кыялыңды аткарат» Сынагы жөнүндө маалыматты жайгаштыруу аркылуу ага катышуу боюнча ачык сунуш.
2. **Сынактын Жеңүүчүлɵрүн аныктоо тартиби.** 
   1. Ушул Эрежелердин 5-бөлүмүндө көрсөтүлгөн Сынактын Жеңүүчүлөрүн (Байге ээлерин) аныктоо 3.3-пунктта көрсөтүлгөн мөөнөттө, ушул Эрежелерге ылайык жана төмөнкү тартипте жүзөгө ашырылат:

11.1.1. Уюштуруучу 3 (үч) адамдан турган сынактык комиссияны түзөт, ал Сынактын Жеңүүчүлөрүн аныктайт.

11.1.2. Сынактын жыйынтыгы акыркы болуп саналат.

11.1.3. Сынактын Жеңүүчүсүн аныктоо протокол менен таризделет, ага сынактык комиссиянын төрагасы жана анын бардык мүчөлөрү кол коюшат жана Уюштуруучуда Сынакты өткөрүү аяктаган күндөн тартып 3 (үч) жыл бою сакталат.

11.1.4. Ушул Эрежелердин 3.3-пунктунда каралган мөөнөттүн ичинде Уюштуруучу Сынактын жыйынтыктарын https://oriflamedreams.com сайтында жарыялайт. Сынактын жыйынтыгын көрүү үчүн Катышуучу https://kg.oriflamedreams.com сайтындагы өзүнүн жеке кабинетине кириши керек. Сынактын жеңүүчүлөрү ошондой эле Сынактын https://kg.oriflamedreams.com сайтында каттоодон өткөндө көрсөтүлгөн электрондук почта аркылуу Сынактын жыйынтыгы тууралуу билдирүү алышат.

11.2. Сынак иштерин баалоо критерийлери:

• Сынактык иштин ушул сынактын тапшырамсынын темасына дал келиши

• Оригиналдуулук

• Креативдүүлүк.

1. **Байгени алуу тартиби:**
   1. Байге Сынакты өткөргөндөн кийин, финалист ушул Эрежелерде белгиленген бардык милдеттенмелерди аткаргандан кийин ыйгарылат.
   2. Сыйлыкты алуу үчүн Жеңүүчү төмөнкү кадамдарды аткарышы керек:

12.2.1 Жеңүүчү деп табылган Катышуучу жеңгендиги тууралуу билдирүүнү алган күндөн тартып 5 (беш) иш күндүн ичинде nazira.daniyarova@oriflame.com электрондук дарегине төмөнкү маалыматтарды жөнөтүшү керек:

* Толук аты-жɵнү;
* Буюм байгесин жеткирүү үчүн КРдагы почта дареги;
* Уюштуруучунун талабы боюнча Жеңүүчүгө байгени ыйгаруу үчүн зарыл болгон башка документтер жана маалыматтар.

толук аты-жөнү;

* 1. Сынактын катышуучулары Уюштуруучуга жогоруда көрсөтүлгөн документтердин түп нускаларын кароо үчүн/материалдардын мурда берилген көчүрмөлөрү менен текшерүү үчүн берүү мүмкүнчүлүгүн камсыз кылууга тийиш.

**12.3.1** Ушул Эрежелердин 12.2.1-пунктунда көрсөтүлгөн Жеңүүчүдөн алынган маалыматты оң текшерүүдөн кийин Уюштуруучу Сыйлыктарды Жеңүүчүлөргө төмөнкү тартипте жөнөтөт:

- Сынактын Байгелерин ишке ашыруу үчүн Жеңүүчүлөр Уюштуруучунун nazira.daniyarova@oriflame.com электрондук дарегине кат жөнөтүү аркылуу Уюштуруучу менен байланышуусу керек.

- Байгелер Жеңүүчүлөр көрсөткөн почта даректерине Кыргыз почтасы же курьер кызматы аркылуу жөнөтүлөт (Сынактын Уюштуруучусунун жеткирүү ыкмасын тандоосуна жараша).

Сыйлыкты тапшырууда Жеңүүчү сыйлыкты кабыл алуу жана өткөрүп берүү актысына кол коет.

Уюштуруучу Байге ээлеринин электрондук даректерине Байгени кабыл алуу жана өткөрүп берүү актысын (мындан ары - Акт) – (мындан ары - Тапшырма) жөнөтөт. Жеңүүчү 3 жумушчу күндүн ичинде Актыга кол коюуга жана Актынын кол коюлган көчүрмөсүн nazira.daniyarova@oriflame.com электрондук дарегине жөнөтүүгө жана Байге курьер аркылуу жеткирилген учурда, Байгени алып жатып анын түп нускасын курьерге кɵрсɵтүүгɵ милдеттүү. Уюштуруучунун тиешелүү Байгени берүү боюнча милдеттенмелери Катышуучудан кол коюлган Актынын жана Тапшырманын түп нускасын, ошондой эле Эрежелердин 12.2.1-пунктунда көрсөтүлгөн документтердин көчүрмөлөрүн алгандан кийин гана келип чыгат. Болбосо, Катышуучу Байгени алуудан баш тартты деп эсептелет, ал эми Байге өзү талап кылынбаган деп таанылат.

Сынактын Уюштуруучусу Байгени ишке ашыруу учурунда Жеңүүчүнүн өмүрүнө, ден соолугуна жана/же мүлкүнө, же үчүнчү жактардын өмүрүнө, ден соолугуна жана/же мүлкүнө келтирилген зыян үчүн жоопкерчилик тартпайт.

Уюштуруучу ошондой эле Жеңүүчү өз укуктарын ишке ашыруу үчүн зарыл болгон документтердин жоктугунан улам саякатка чыга албаса, ошондой эле:

- Жеңүүчү тарабынан маалыматтарды өз убагында бербөө, документтерди иштеп чыгууда маалыматтарды толук эмес жана/же так көрсөтпөө;

Уюштуруучу ошондой эле Жеңүүчү өз укуктарын ишке ашыруу үчүн зарыл болгон документтеринин жоктугунан улам саякатка чыга албаса, ошондой эле:

- Жеңүүчү тарабынан маалыматтар өз убагында берилбесе, документтерди иштеп чыгууда маалыматтары толук эмес жана/же так эмес кɵрсɵтүлсɵ;

- Жеңүүчү тарабынан жалган, жасалма же бурмаланган документтер берилсе;

- Жеңүүчүгө сапарга чыгууга тоскоолдук кылган башка жагдайлар болсо.

Сыйлыктар Катышуучуларга төмөнкү себептер боюнча берилбейт:

- Байгени алууга укуктуу Катышуучу ушул Эрежелерде белгиленген мөөнөттөрдө байланышка чыкпаса/ көрсөтүлгөн документтерди, материалдарды жана маалыматтарды бербесе/ берүүдɵн баш тартса же башка себептер менен бербесе;

- Катышуучу ушул Эрежелердин 12.2.1-пунктунда көрсөтүлгөн талап кылынган документтердин, материалдардын жана маалыматтардын толук эмес топтомун берсе;

- Жеңүүчү Байгеден баш тартса же Уюштуруучуга электрондук почта аркылуу билдирүү же аракетсиздиги менен Акттын түп нускасына кол коюудан жана Уюштуруучуга кайтарып берүүдөн баш тартса;

- Катышуучу ушул Эрежелерге ылайык Байгени алуу үчүн зарыл болгон башка аракеттерди жасабаса, же белгиленген мөөнөттү бузуу менен мындай аракеттерди жасаса;

- Жеңүүчү тарабынан туура эмес маалыматтар (туура эмес дарек, адресат) берилгендиктен же алуучу көрсөтүлгөн даректе жок болгондуктан, байге Уюштуруучуга кайра жөнөтүлсɵ.

Жогоруда көрсөтүлгөн бардык учурларда Уюштуруучу Катышуучуга байгелерди берүүдөн баш тартууга жана аларды өз каалоосу боюнча тескөөгө, анын ичинде аны алууга укугу бар башка Катышуучулар арасында тиешелүү байгени кайрадан ойнотуу жолу менен тескөөгө укуктуу. Сынактын катышуучулары Сынактын Уюштуруучусунан сыйлыктарды талап кылуу укугунан ажырайт. Жогорудагы себептерден улам Байгелердин алынбай калгандыгы боюнча дооматтар кабыл алынбайт.

**12.3.2.** Катышуучулар тарабынан ойнотулбаган же талап кылынбаган, ошондой эле Уюштуруучудан көз каранды болбогон тигил же бул себептер боюнча өз убагында берилбеген байгелер талап кылынбаган деп таанылат. Талап кылынбаган байгелер Уюштуруучу тарабынан өз каалоосу боюнча колдонулат.

**12.3.3.**Табигый кубулуштардан, согуштук аракеттерден, милдеттенмелерди аткарбоодон, тыюу салуучу мыйзам актыларын чыгаруудан жана Уюштуруучудан көз каранды болбогон башка жагдайлардан келип чыккан форс-мажордук жагдайларда жана Байгелер тапшырылгандан кийин анын милдеттенмелерин аткарууга мүмкүндүк бербеген учурда, Байгелер берилбейт, алмаштырууга жана/же акчалай компенсацияга жатпайт.

**12.3.4** Катышуучулардын каалоосу боюнча байгелерди Сынактын башка Байгелери менен алмаштыруу жүргүзүлбөйт.

**13. Сынактын катышуучуларына маалымат берүүнүн тартиби жана ыкмасы**

13.1. Сынактын катышуучуларын маалымдоо https://kg.oriflamedreams.com жана http://oriflame.kg сайттарындагы дарек боюнча Сынактын бүткүл мезгилинин ичинде глобалдык Интернет тармагына маалыматтарды жана эрежелерди жайгаштыруу жолу менен ишке ашырылат

13.2. Сынактын жыйынтыгы тууралуу маалымат:

Сынактын жеңүүчүлөрү Сынакка катталуу учурунда көрсөтүлгөн электрондук почта дарегине, ошондой эле https://kg.oriflamedreams.com сайтындагы Сынактын Катышуучусунун жеке кабинетине кат жөнөтүү аркылуу маалымдалат.

13.3. Сынактын катышуучуларына аны өткөрүү мөөнөтүнөн мурда токтотулгандыгы жөнүндө маалымдоо:

Сынак мөөнөтүнөн мурда токтотулган учурда, бул тууралуу билдирүү Уюштуруучу тарабынан https://kg.oriflamedreams.com жана http://oriflame.kg сайттарында жарыяланат.

**14. Салык милдеттенмелери**

**14.1.** Байгелерди алуучулар (Сынактын жеңүүчүлөрү) жеке адамдын киреше салыгын төлөөчүлөр болуп саналат.

14.2. Уюштуруучу салык агенти катары салык органдарына алынган Байгенин наркы жана жеке адамдардын кирешесине тɵлɵнгɵн салыгы жөнүндө маалыматтарды берүүгө милдеттүү.

**15. Жеке маалыматтар**

15.1. Сынакка катышуу үчүн ушул Эрежелерде белгиленген аракеттерди жасоо фактысы Катышуучунун ушул Сынактын алкагында Катышуучу тарабынан берилген жеке маалыматтарды Уюштуруучу, ошондой эле Уюштуруучу менен аффилирленген бардык жактар (мындан ары - Өнөктөштөр) тарабынан кайра иштетүүгө, Катышуучунун жеке маалыматтарын Уюштуруучунун кардарына жана башка, Сынактын алкагында жеке маалыматтарды иштетүүнү, Сынактын жеңүүчүлɵрүнɵ байгелерди жеткирүүнү аткарган Уюштуруучунун башка контрагенттерине берүүгɵ конкреттүү, маалымдалган жана аң-сезимдүү макулдугу болуп саналат.

15.2. Катышуучунун жеке маалыматтарынын мыйзамдуулугу жана аныктыгы үчүн жоопкерчилик аларды берген адамга гана жүктөлөт. Уюштуруучу Катышуучулар көрсөткөн жеке маалыматтарды текшерүү боюнча эч кандай милдеттенме албайт.

15.3. Катышуучулардын жеке маалыматтарын иштетүүнүн максаттары:

* Сынактын жеңүүчүлөрүнө сыйлыктарды тапшыруу;
* Сынактын Жеңүүчүлөрүнүн тизмелерин жарыялоо;
* ар кандай байланыш каражаттары аркылуу Катышуучуларга Сынак жана Сынактагы утуштар жөнүндө маалымат берүү;
* маркетингдик изилдөөлөргө катышуу үчүн Катышуучуларды тартуу;
* Уюштуруучунун жана Өнөктөштөрдүн ɵнүмдɵрү жана кызматтары жөнүндө Катышуучуларга маалымат берүү;
* жеке адамдардын киреше салыгын төлөө.

15.4. Катышуучулар тарабынан берилген жеке маалыматтарды иштетүү төмөнкү иш-аракеттерди камтыйт: чогултуу, эсепке алуу, системалаштыруу, топтоо, сактоо, тактоо (жаңыртуу, өзгөртүү), алуу, пайдалануу, өткөрүп берүү (таратуу, кɵрсɵтүү, жеткилик берүү), менчиктештирүү, бөгөттөө, жок кылуу, жеке маалыматтарды жок кылуу. Сынактын алкагында жеке маалыматтарды трансчек аралык берүү жүргүзүлбөйт, жеке маалыматтар Кыргыз Республикасынын аймагында иштетилет жана сакталат.

15.5. Сыйлыкты утуп алган учурда Катышуучу ал тууралуу маалыматты Уюштуруучунун кароосу боюнча Instagram тармагындагы @oriflame\_kyrgyzstan\_official аккаунтунда, жалпыга маалымдоо каражаттарында жарыялоого макул болот. Байгени жеңип алган Катышуучунун төмөнкү жеке маалыматтары жалпыга ачык болот:

- фамилиясы, аты жана атасынын аты;

- сүрɵтү (Уюштуруучуга берилген болсо);

- жашаган жери жɵнүндɵ маалымат (аймак жана калктуу конуштун аталышы);

- Сынактын аталышы;

- ал уткан байгени сүрɵттɵɵ.

**15.6.** Катышуучу каалаган убакта nazira.daniyarova@oriflame.com электрондук почтасына тиешелүү катты жөнөтүү аркылуу Уюштуруучу жана анын Өнөктөштөрү тарабынан жеке маалыматтарды иштетүүгө макулдугун жокко чыгара алат. Кат Сынактын алкагында берилген жеке маалыматтарды камтууга тийиш. Катышуучунун жеке маалыматтарды иштеп чыгууга макулдугун алып салуу автоматтык түрдө тиешелүү Катышуучунун Сынакка катышуудан баш тартуусуна алып келет жана Сынактын Байгесин(-лерин) алуу мүмкүн болбой калат.

15.7. Сынакка катышуу менен катышуучу жеке маалыматтарды иштетүү боюнча документке жазуу жүзүндө кол коюуга макул болот.

**16. Кошумча шарттар**

16.1. Сынактын Жеңүүчүсүн - байгенин ээсин аныктоо кокустук (“ыктымалдуулук”) мүнөзгө ээ эмес, бул Сынактын Эрежелерине ылайык Сынактын комиссиясынын тандоосунун негизинде жүргүзүлөт. Сынак лотерея же башка тобокелдикке негизделген оюн эмес.

16.2. Сынактын катышуучусу ушул Сынактын эрежелерин сактабаса, байге берилбейт.

16.3. Сынакты өткөрүүгө байланышкан бардык маселелер боюнча Уюштуруучунун чечимдери акыркы болуп саналат жана кайра каралууга жатпайт.

16.4. Уюштуруучу сынак тууралуу кошумча маалыматты жарыялоого укуктуу.

16.5 Сынактын Жеңүүчүлөрү Байгелерди алган (жана Байгени кабыл алуу жөнүндө актка кол койгон) учурдан тартып, аны/аларды (байгелеринин) кокустан жоготуу же бузуу тобокелдигин тартат.

16.6. Уюштуруучу Сынактын катышуучулары менен жазуу жүзүндөгү сүйлөшүүлөрдү же башка байланыштарды түзбөө укугун өзүнө калтырат.

16.7. Сынакка катышуу фактысы катышуучулар өздөрүнүн аты-жөнүн, атасынын атын, фамилиясын, фото жана видеоматериалдарын, ошондой эле алар жөнүндө интервьюларды жана башка материалдарды коммерциялык максатта каалагандай түрдө, дүйнөнүн бардык өлкөлөрүнүн аймагында чексиз мөөнөткө жана эч кандай сый акы төлөбөстөн, кайсыл гана формада болбосун пайдалануу мүмкүндүгүнө шартсыз макулдугун билдирет.

16.8. Сынактын бардык катышуучулары Сынакка катышууга байланыштуу тарткан бардык чыгымдар үчүн (анын ичинде, чектөөсүз, катышуучулардын кыймылына жана Интернетке кирүү менен байланышкан чыгымдар) жоопкерчилик тартат.

16.9. Сынакка катышуу катышуучу Сынактын Уюштуруучусуна, Сынактын Уюштуруучуcунун өнөктөштөрүнө Сынакты өткөрүү максатында жеке маалыматтарды иштеп чыгууга макулдук бергендигин тастыктайт. Жеке маалыматтарды иштеп чыгуу Кыргыз Республикасынын 2008-жылдын 14-апрелиндеги №58 «Жеке маалыматтар жɵнүндɵ» Мыйзамында (мындан ары – «Жеке маалыматтар жɵнүндɵ» Мыйзам) каралган принциптерди жана эрежелерди сактоо менен Сынактын Уюштуруучусу, Сынактын Уюштуруучуcунун атынан чыккан өнөктөштөр тарабынан жүзөгө ашырылат. Сынакка катышуу фактысы Сынактын Уюштуруучусунун, Сынактын Уюштуруучусунун атынан иш алып барган өнөктөштөрдүн, анын Сынакты ɵткɵрүү максатында жана, ушул Эрежелер менен каралган тартипте жеке маалыматтарын, анын жеке маалыматтарын кайсы гана болбосун катышуучу тарабынан иштеп чыгууга макулдугун эркин, конкреттүү, маалымдалган жана аң-сезимдүү билдирүүсү болуп саналат. Ушул Эрежелердин максаттары үчүн жеке маалыматтар деп "Жеке маалыматтар жөнүндө" Мыйзамда аныкталгандай, Сынактын катышуучуларынын - жеке маалыматтардын субъекттеринин жеке маалыматтары түшүнүлөт. Жеке маалыматтарды иштеп чыгууга макулдук Сынактын катышуучусу тарабынан Сынактын бүткүл мөөнөтүнө жана ал аяктагандан кийин 5 (беш) жыл өткөнгө чейин берилет. Сынактын Катышуучусу каалаган убакта Сынактын Уюштуруучусуна тапшырык каты аркылуу тиешелүү билдирүүнү алгандыгын тастыктоо менен жөнөтүү аркылуу жеке маалыматтарды иштетүүгө макулдугун чакыртып алууга укуктуу. Сынактын катышуучулары жеке маалыматтар субъекттеринин "Жеке маалыматтар жөнүндө" мыйзамда каралган башка укуктарына ээ. Катышуучунун жеке маалыматтарды иштеп чыгууга макулдугунан баш тартуусу анын Сынакка катышуудан автоматтык түрдө баш тартуусуна алып келет жана Сынактын байгесин алууга мүмкүн болбой калат. Сынактын Уюштуруучусу, эгерде тиешелүү байге катышуучу жеке маалыматтарды иштеп чыгууга макулдугун кайтарып алганга чейин талап кылынса, катышуучудан мындай байгеден баш тартууга же аны кайтарып берүүнү (натуралай же акчалай) талап кылууга укуктуу. Катышуучудан жеке маалыматтарды иштеп чыгууга макулдукту жокко чыгаруу жөнүндө билдирүүнү алгандан кийин, Сынактын Уюштуруучусу аларды иштеп чыгууну токтотууга жана Сынактын Уюштуруучунун атынан иш алып барган адам тарабынан мындай иштетүүнү токтотууга жана , эгерде жеке маалыматтарды иштеп чыгуу максаттары үчүн мындан ары жеке маалыматтарды сактоо талап кылынбаса, Сынактын Уюштуруучусу жеке маалыматтардын субъектинин макулдугусуз жеке маалыматтарды иштеп чыгууга укуктуу болгон учурларды кошпогондо, көрсөтүлгөн жоопту алган күндөн тартып 30 (отуз) күндөн ашпаган мөөнөттө "Жеке маалыматтар жөнүндө" мыйзам же башка мыйзамдарда каралган негиздер боюнча маалыматтарды жок кылууну камсыз кылууга (эгерде жеке маалыматтарды иштетүү Сынактын Уюштуруучунун атынан чыккан башка адам тарабынан ишке ашырылса) милдеттүү. Сынакка катышуу үчүн интернет-сайттарга катталууда катышуучунун тиешеси жок, так эмес жана (же) такталбаган маалыматтарды берүүсү, ошондой эле кийинчерээк тиешеси жок (туура эмес) жана (же) так эмес (туура эмес) маалыматтарды берүүсү же бербөөсү, Сынактын Уюштуруучусун сыйлыкты Сынактын жеңүүчүсүнө өткөрүп берүү милдетинен бошотот жана автоматтык түрдө мындай катышуучунун Сынакка катышуудан баш тартуусуна алып келет. Сынакка катышуу үчүн катышуучулар тарабынан берилген бардык жеке маалыматтар Кыргыз Республикасынын колдонуудагы мыйзамдарынын шарттарына ылайык сакталат.

16.10. Сынакка катышуу менен, катышуучу Уюштуруучу, ошондой эле ушул Сынактын Эрежелеринде көрсөтүлгөн сайттардын ээлери үчүнчү жактардын (башка интернет колдонуучулардын) Сынактын иштерине кирүү, катышуучунун сынактык иштерине карата катышуучу үчүн жагымсыз болгон ар кандай аракеттерди (көчүрүү, жүктөө, жеке максаттар үчүн сүрөттөрдү кийинчерээк өзгөртүү) жасоо мүмкүнчүлүгүн жокко чыгара албастыгын моюнга алат жана макул кылат, буга байланыштуу катышуучу ушуга байланыштуу бардык жоопкерчиликти өзүнө алат. Уюштуруучу жана ушул Сынактын Эрежелеринде көрсөтүлгөн сайттардын ээлери үчүнчү жактардын көрсөтүлгөн аракеттери үчүн, ошондой эле катышуучуга келтирилген зыян үчүн, анын ичинде, бирок алар менен чектелбестен, инсандык, ден соолук, репутация ж.б.у.с. үчүн жоопкерчилик тартпайт.

16.11. Уюштуруучу, ошондой эле Уюштуруучу тарабынан Сынакты уюштурууга жана өткөрүүгө ыйгарым укук берилген адамдар катышуучунун компьютери туташтырылган байланыш операторунун же Интернет-провайдеринин тармагындагы техникалык мүчүлүштүктөр үчүн; катышуучунун компьютери туташтырылган уюлдук же интернет байланышынын операторунун аракеттери/аракетсиздиги үчүн жоопкерчилик тартпайт.

16.12. Сынакка катышуу фактысы катышуучулардын Сынактын ушул Эрежелерине толук макулдугун билдирет.

16.13. Бул Эрежелерде колдонулган терминдер ушул Сынакка гана тиешелүү.

16.14. Бул Сынакка тиешелүү бардык талаш-тартыштар Кыргыз Республикасынын колдонуудагы мыйзамдарынын негизинде жөнгө салынат.

16.15. Сынакка байланыштуу суроолор боюнча катышуучу 8-800-900-0000 телефону же nazira.daniyarova@oriflame.com электрондук дареги аркылуу байланыша алат.

"**Oriflame кɵксɵгɵн кыялдарыңды аткарат**" сынагын ɵткɵрүү эрежелерине 1-тиркеме

**Катышуучулурдын иштерин баалоо формасы**

|  |
| --- |
| Критерий |
| 1 | 2 | 3 | 4 | 5 |
| Иштин ушул сынактын тапшырмасынын темасына дал келүүсү |  |  |  |  |  |
| Оригиналдуулук |  |  |  |  |  |
| Креативдүүлүк |  |  |  |  |  |

"**Oriflame кɵксɵгɵн кыялдарыңды аткарат**" сынагын ɵткɵрүү эрежелерине 2-тиркеме

Жеңүүчүнүн милдеттери тɵмɵнкүлɵрдү камтыйт, бирок алар менен чектелбейт:

|  |  |
| --- | --- |
| *Активдүүлүктү сүрɵттɵɵ* | *Катышуу* |
| Фотосессияга жана видеого тартылууга катышуу | 2 күн |